|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **YΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ**  **ΕΙΔΙΚΗ ΥΠΗΡΕΣΙΑ**  **ΕΠΙΤΕΛΙΚΗ ΔΟΜΗ ΕΣΠΑ ΤΟΜΕΑ ΠΑΙΔΕΙΑΣ**  **ΜΟΝΑΔΑ Α΄**  **ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ ΓΙΑ ΤΟ ΕΣΠΑ 2014−2020, ΣΧΕΔΙΑΣΜΟΥ ΔΡΑΣΕΩΝ ΚΑΙ ΣΥΝΟΛΙΚΗΣ ΠΑΡΑΚΟΛΟΥΘΗΣΗΣ** | **ΕΥΡΩΠΑΪΚΗ ΕΝΩΣΗ**  **ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ**  **ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**  Μαρούσι, 16 Μαρτίου 2022  Αρ. πρωτ.: 787 |
| Ταχ. Δ/νση : Ανδρέα Παπανδρέου 37  Τ.Κ. – Πόλη : 15180, Μαρούσι  Ιστοσελίδα :<http://www.epiteliki.minedu.gov.gr>  Πληροφορίες : Π. Σαμπάνη  Τηλέφωνο : 210 344 3339  Email : [psampani@minedu.gov.gr](mailto:psampani@minedu.gov.gr) | **ΠΡΟΣ: ΠΙΝΑΚΑΣ ΑΠΟΔΕΚΤΩΝ** |
|  | **Ηλεκτρονική Διαβίβαση** |

**ΘΕΜΑ: «Προτεραιότητες Εκπαιδευτικής Πολιτικής της Α/θμιας, Β/θμιας και Επαγγελματικής Εκπαίδευσης** για τη νέα **Προγραμματική Περίοδο 2021 – 2027** στο πλαίσιο **Eιδικού Στόχου *4ii****: «Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του **ΕΤΠΑ,** των **Περιφερειακών Επιχειρησιακών Προγραμμάτων»**

Η Παιδεία καλείται να ανταποκριθεί στις απαιτήσεις ενός ταχέως εξελισσόμενου και τεχνολογικά μεταβαλλόμενου παγκοσμιοποιημένου περιβάλλοντος. Η ανάπτυξη ψηφιακής κουλτούρας, η ένταξη νέων μαθησιακών αντικειμένων, η διαδραστική μάθηση και η εξατομικευμένη εκπαίδευση είναι οι σύγχρονες τάσεις που η εκπαιδευτική πολιτική πρέπει να λάβει υπόψη της.

Οι προτεινόμενες κατηγορίες παρεμβάσεων αποσκοπούν στην:

* υποστήριξη υλοποίησης **των στόχων** του «Νέου Αναβαθμισμένου Σχολείου»
* υποστήριξη της Εθνικής Ψηφιακής Στρατηγικής για τον **Ψηφιακό Μετασχηματισμό της Εκπαίδευσης**, και
* υποστήριξη της **ισότιμης συμμετοχής όλων** στην εκπαιδευτική διαδικασία, ώστε η **Παιδεία να αποτελέσει πραγματικό καταλύτη κοινωνικής κινητικότητας**.

**Περιφερειακά Επιχειρησιακά Προγράμματα**

**Παρεμβάσεις για την Πρωτοβάθμια, Δευτεροβάθμια και Επαγγελματική Εκπαίδευση σε Περιφερειακό Επίπεδο σύμφωνα με τις προτεραιότητες στρατηγικής και τις ανάγκες χαρτογράφησης**

**Κατηγορία Παρέμβασης: ΤΕΧΝΟΛΟΓΙΚΟΣ ΚΑΙ ΕΚΠΑΙΔΕΥΤΙΚΟΣ ΕΞΟΠΛΙΣΜΟΣ**

## *Παρέμβαση 1:* «ΥΠΟΣΤΗΡΙΞΗ ΤΗΣ ΠΟΙΟΤΙΚΗΣ ΑΝΑΒΑΘΜΙΣΗΣ Α/ΒΘΜΙΑΣ & ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ»

Η **Παρέμβαση 1** **«ΥΠΟΣΤΗΡΙΞΗ ΤΗΣ ΠΟΙΟΤΙΚΗΣ ΑΝΑΒΑΘΜΙΣΗΣ Α/ΒΘΜΙΑΣ & ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ»** υποστηρίζει τους κάτωθι Άξονες στρατηγικής (ΑΣ) του *Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:*

#### «Ενίσχυση και ανάδειξη των ικανοτήτων, των δεξιοτήτων των μαθητών στα νέα προγράμματα σπουδών (ΑΣ 1.1)»

#### «Καταπολέμηση πρόωρης εγκατάλειψης του σχολείου και Ζώνες Εκπαιδευτικής Προτεραιότητας (ΑΣ 2.3)»

#### «Ανάπτυξη ψηφιακής κουλτούρας (ΑΣ 4.1)»

#### «Ψηφιακός μετασχηματισμός των δομών, των λειτουργιών και του περιεχομένου (ΑΣ 4.2)»

#### «Αναβάθμιση του εξοπλισμού των σχολικών μονάδων (ΑΣ 5.1)»

#### «Αυτονομία των σχολικών μονάδων (ΑΣ 6.2)».

Βασικές μεταρρυθμίσεις για την ποιοτική αναβάθμιση της Πρωτοβάθμιας και Δευτεροβάθμιας Εκπαίδευσης, μεταξύ άλλων, αποτελούν:

***1.*** *Τα* ***166 Νέα Προγράμματα Σπουδών*** *στην* ***Α/θμια*** *και* ***Β/θμια Εκπαίδευση****.*

Το Ινστιτούτο Εκπαιδευτικής Πολιτικής (Ι.Ε.Π.) ανακοίνωσε την ολοκλήρωση **166 νέων Προγραμμάτων Σπουδών (Π.Σ.)** που αφορούν σε όλα τα γνωστικά αντικείμενα από το Νηπιαγωγείο έως και τη Γ΄ ΓΕΛ.

Τα βασικά χαρακτηριστικά των νέων Π.Σ. είναι η μετατόπιση του κέντρου βάρους από τη διδακτέα ύλη στα προσδοκώμενα μαθησιακά αποτελέσματα, η στροφή από τη διδασκαλία στη μάθηση, η αναδιάρθρωση του περιεχομένου τους, με κεντρικά χαρακτηριστικά τη διαθεματικότητα και τη διεπιστημονικότητα, τη συστηματική αναπλαισίωση της επιστημονικής γνώσης σε σχολική, **τη λειτουργική ενσωμάτωση των ψηφιακών τεχνολογιών σε όλα τα γνωστικά αντικείμενα**, την προώθηση νέων μορφών δεξιοτήτων και πολυγραμματισμών, την **οριζόντια διάχυση της φιλοσοφίας των Εργαστηρίων Δεξιοτήτων.**

Ένας από τους βασικούς διδακτικούς προσανατολισμούς των νέων ΠΣ **είναι η αξιοποίηση των ψηφιακών τεχνολογιών ως εργαλείων έρευνας και μάθησης σε όλο το εύρος τους.** Αυτό συνιστάται και από πρόσφατη Οδηγία της ΕΕ («Digital Education Action Plan 2021-2027») που θέτει ως στόχο κάθε τάξη (έως το 2027) να είναι ψηφιακή και αυτό αφορά υποδομές, περιεχόμενο και πρακτικές**.**

Οι νέες παιδαγωγικές προσεγγίσεις των Π.Σ. αντιλαμβάνονται τις **Τεχνολογίες της Πληροφορίας και των Επικοινωνιών (ΤΠΕ)**

* **ως αντικείμενο νέων γραμματισμών** (γνωριμία με τις ψηφιακές τεχνολογίες, δημιουργική έκφραση μέσω των τεχνολογιών, κατανόηση της θέσης τους στην κοινωνία και στον πολιτισμό)
* **ως γνωστικά εργαλεία με εγκάρσιες χρήσεις** (επικοινωνία, συνεργασία, διερεύνηση, πειραματισμός, ανακάλυψη, επίλυση προβλήματος, ανάπτυξη δημιουργικότητας, κριτική σκέψη κ.ά.) **σε όλα τα γνωστικά αντικείμενα**.

***2.*** *Η υλοποίηση των* ***Εργαστηρίων Δεξιοτήτων*** *στα* ***Νηπιαγωγεία,*** *τα* ***Δημοτικά*** *και τα* ***Γυμνάσια.***

Η στοχοθεσία των Εργαστηρίων Δεξιοτήτων, τα οποία **έχουν ενσωματωθεί στα Ωρολόγια Προγράμματα των σχολικών μονάδων**, έχει προσδιοριστεί βάσει των λεγόμενων **δεξιοτήτων του 21ου αιώνα**: δεξιότητες της ζωής (life skills), ήπιες δεξιότητες (soft skills) και δεξιότητες τεχνολογίας και επιστήμης και περιλαμβάνουν μεταξύ άλλων:

* ***Ψηφιακή μάθηση 21ου αιώνα (4cs σε ψηφιακό περιβάλλον)****:* Ψηφιακή επικοινωνία, Ψηφιακή συνεργασία, Ψηφιακή δημιουργικότητα, Ψηφιακή κριτική σκέψη, Συνδυαστικές δεξιότητες ψηφιακής τεχνολογίας, επικοινωνίας και συνεργασίας
* ***Δεξιότητες ζωής:*** Δεξιότητες της ψηφιακής ιθαγένειας: Ευχέρεια στην ηλεκτρονική διακυβέρνηση, Ψηφιακή πολιτειότητα, Ασφαλής πλοήγηση στο διαδίκτυο, Προστασία από εξαρτητικές συμπεριφορές στις τεχνολογίες, Ανθεκτικότητα
* ***Δεξιότητες της τεχνολογίας, της μηχανικής και της επιστήμης*:**
* *Δεξιότητες της τεχνολογίας*, όπως: Δεξιότητες δημιουργίας και διαμοιρασμού ψηφιακών δημιουργημάτων, Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα, Δεξιότητες διεπιστημονικής και διαθεματικής χρήσης των νέων τεχνολογιών
* *Δεξιότητες διαχείρισης των Μέσων,* όπως:Πληροφορικός γραμματισμός, Ψηφιακός γραμματισμός, Τεχνολογικός γραμματισμός, Γραμματισμός στα μέσα, Ασφάλεια στο διαδίκτυο.

**3. *Ανάπτυξη ψηφιακής κουλτούρας***

Βασικός στόχος είναι η ανάπτυξη ψηφιακών δεξιοτήτων στο σύνολο της εκπαιδευτικής κοινότητας, που προϋποθέτει τη δημιουργία ψηφιακής κουλτούρας μάθησης. Η ψηφιακή κουλτούρα μάθησης εστιάζει στην ανάπτυξη ψηφιακού περιεχομένου, την ανάπτυξη εργαλείων και πλατφορμών σύγχρονης και ασύγχρονης τηλεκπαίδευσης, καθώς και στις υποδομές και τον εξοπλισμό φυσικών χώρων εκπαίδευσης. Παράλληλα, στοχεύει στην επιμόρφωση του εκπαιδευτικού προσωπικού και την αναβάθμιση ή επανακατάρτισή του με νέες δεξιότητες αξιοποιώντας ψηφιακά μέσα και τεχνολογίες.

**ΑΝΑΓΚΕΣ ΤΕΧΝΟΛΟΓΙΚΟΥ ΕΞΟΠΛΙΣΜΟΥ ΓΙΑ ΤΗΝ ΥΛΟΠΟΙΗΣΗ ΤΗΣ ΠΑΡΕΜΒΑΣΗΣ**

* **Αναβάθμιση και Εμπλουτισμός Τεχνολογικού και Εκπαιδευτικού Εξοπλισμού Σχολικών Μονάδων μέσω Π.Ε.Π. για την υποστήριξη εφαρμογής των νέων Προγραμμάτων Σπουδών, των Εργαστηρίων Δεξιοτήτων και Ανάπτυξης Ψηφιακής Κουλτούρας *(εξαιρουμένων*** *των Διαδραστικών Συστημάτων και**του Ειδικού εξοπλισμού ρομποτικής και STEM που χρηματοδοτούνται μέσω ΤΑΑ).*

**ΠΡΟΤΕΡΑΙΟΤΗΤΕΣ ΠΟΥ ΠΡΟΚΥΠΤΟΥΝ ΑΠΟ ΤΗΝ ΧΑΡΤΟΓΡΑΦΗΣΗ:**

Έπειτα από διερεύνηση των δεδομένων της χαρτογράφησης προκύπτει ότι υπάρχει **παλαιός εξοπλισμός ΤΠΕ** (μεγαλύτερος της εξαετίας) ο οποίος **δεν δύναται να ανταποκριθεί στις σύγχρονες ανάγκες** για την εφαρμογήτων Νέων Προγραμμάτων Σπουδών, των Εργαστηρίων Δεξιοτήτων και **στην ανάπτυξη ψηφιακής κουλτούρας,** καθώς και στις ανάγκεςγια **αναβάθμιση και επέκταση των εσωτερικών δικτύων** των σχολικών μονάδων**.**

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια και τη Δευτεροβάθμια Εκπαίδευση καθώς και τις **ανάγκες που προκύπτουν από την χαρτογράφηση,**

προτείνεται, **με έμφαση σε σχολικές μονάδες** που λειτουργούν σε **Ζώνες Εκπαιδευτικής Προτεραιότητας** καθώς και σε **απομονωμένες** και **νησιωτικές** περιοχές, χρηματοδοτική στήριξη στην:

* ***Αναβάθμιση και εμπλουτισμό του τεχνολογικού και εκπαιδευτικού εξοπλισμού***
* ***Αναβάθμιση και επέκταση των εσωτερικών δικτύων των σχολικών μονάδων.***

## *Παρέμβαση 2*: «ΕΝΙΣΧΥΣΗ ΤΗΣ ΑΝΘΕΚΤΙΚΟΤΗΤΑΣ ΤΗΣ ΕΞ ΑΠΟΣΤΑΣΕΩΣ ΚΑΙ ΤΗΣ ΔΙΑΔΙΚΤΥΑΚΗΣ ΕΚΠΑΙΔΕΥΣΗΣ»

Η **Παρέμβαση 2: «ΕΝΙΣΧΥΣΗ ΤΗΣ ΑΝΘΕΚΤΙΚΟΤΗΤΑΣ ΤΗΣ ΕΞ ΑΠΟΣΤΑΣΕΩΣ ΚΑΙ ΤΗΣ ΔΙΑΔΙΚΤΥΑΚΗΣ ΕΚΠΑΙΔΕΥΣΗΣ»** υποστηρίζει τους κάτωθι Άξονες Στρατηγικής (ΑΣ) του Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση (συμπεριλαμβανομένων και των ΕΠΑ.Λ)

#### «Προώθηση καινοτομίας και βιώσιμη ανάπτυξη (ΑΣ 1.2)»

#### «Καταπολέμηση πρόωρης εγκατάλειψης του σχολείου και Ζώνες Εκπαιδευτικής Προτεραιότητας (ΑΣ 2.3)»

#### «Διά βίου ανάπτυξη των επαγγελματικών δεξιοτήτων των εκπαιδευτικών (ΑΣ 3.2)»

#### «Ανάπτυξη ψηφιακής κουλτούρας (ΑΣ 4.1)»

#### «Ψηφιακός μετασχηματισμός των δομών, των λειτουργιών και του περιεχομένου (ΑΣ 4.2)»

#### «Αυτονομία των σχολικών μονάδων (ΑΣ 6.2)».

Σύμφωνα με την Κ.Υ.Α. 111525/ΓΔ4/2021 (ΦΕΚ Β’ 4188) περί *Παροχής σύγχρονης εξ αποστάσεως εκπαίδευσης για το σχολικό έτος 2021-2022*, εφόσον παραμένει ο κίνδυνος διασποράς του κορωνοϊού COVID-19, οι σχολικές μονάδες της πρωτοβάθμιας και της δευτεροβάθμιας εκπαίδευσης υποχρεούνται να παρέχουν σύγχρονη εξ αποστάσεως εκπαίδευση σε μαθητές που δεν δύνανται να παρακολουθήσουν με φυσική παρουσία την εκπαιδευτική διαδικασία.

**Το άλμα της εξ αποστάσεως εκπαίδευσης που επετεύχθη στη χώρα μας λόγω της πανδημίας**, έφερε στο προσκήνιο **νέες και καινοτόμους μεθόδους** που μπορούν να εφαρμόσουν οι μαθητές και το εκπαιδευτικό προσωπικό για να οργανώσουν τις μαθησιακές και διδακτικές δραστηριότητές τους και να συνεργαστούν με **διαδραστικότητα και μεγαλύτερη προσαρμοστικότητα και ευελιξία μέσω του διαδικτύου.**

Παράλληλα, η εν λόγω Παρέμβαση στοχεύει στην επιμόρφωση του εκπαιδευτικού προσωπικού και την αναβάθμιση ή επανακατάρτισή του με νέες δεξιότητες αξιοποιώντας ψηφιακά μέσα και τεχνολογίες.

Η **εξ αποστάσεως εκπαίδευση θα υποστηρίξει και την επιμόρφωση των εκπαιδευτικών** σύμφωνα με τον σχεδιασμό των επιμορφωτικών δράσεων του Ι.Ε.Π. και συνδυάζεται με μια σειρά από άλλες δράσεις που στοχεύουν στην ποιοτική αναβάθμιση της Πρωτοβάθμιας και Δευτεροβάθμιας Εκπαίδευσης:

* *Υιοθέτηση ενός ευέλικτου και υποστηρικτικού Συστήματος Διαρκούς Επιμόρφωσης των Εκπαιδευτικών με κέντρο την ενδοσχολική επιμόρφωση.*
* *Δράσεις ενίσχυσης της ψηφιακής ετοιμότητας των εκπαιδευτικών.*
* *Νέα ολοκληρωμένη και εύκολη πρόσβαση σε όλες τις ψηφιακές υπηρεσίες και ψηφιακό περιεχόμενο προσχολικής και σχολικής εκπαίδευσης, καθώς και προσαρμοσμένα αποθετήρια μάθησης για την υποστήριξη εξατομικευμένης μάθησης****.***

**ΑΝΑΓΚΕΣ ΤΕΧΝΟΛΟΓΙΚΟΥ ΕΞΟΠΛΙΣΜΟΥ ΓΙΑ ΤΗΝ ΥΛΟΠΟΙΗΣΗ ΤΗΣ ΠΑΡΕΜΒΑΣΗΣ**

* *Για την ενίσχυση της ανθεκτικότητας της εξ αποστάσεως και της διαδικτυακής εκπαίδευσης απαιτείται ε*μπλουτισμός **φορητού τεχνολογικού εξοπλισμού.**

**ΠΡΟΤΕΡΑΙΟΤΗΤΕΣ ΠΟΥ ΠΡΟΚΥΠΤΟΥΝ ΑΠΟ ΤΗ ΧΑΡΤΟΓΡΑΦΗΣΗ:**

Έπειτα από διερεύνηση των δεδομένων της χαρτογράφησης προκύπτει ότι υπάρχει περιορισμένος εξοπλισμός σε φορητούς υπολογιστές και tablet και απαιτείται ενίσχυση ώστε να δύναται να ανταποκριθεί στις νέες ανάγκες ενίσχυσης της ανθεκτικότητας της εξ αποστάσεως και της διαδικτυακής εκπαίδευσης.

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια, τη Δευτεροβάθμια Εκπαίδευση και ειδικότερα λαμβάνοντας ***υπόψη τον Στρατηγικό Στόχο ΣΣ2 περί προώθησης της ισότιμης πρόσβασης και μετασχηματισμού των ίσων ευκαιριών εκπαίδευσης σε ίσες δυνατότητες μάθησης και ανάπτυξης όλων των μαθητών, αδιακρίτως κοινωνικο-πολιτισμικής προέλευσης»,*** καθώς και τις **ανάγκες που προκύπτουν από τη χαρτογράφηση,**

προτείνεται, **με έμφαση σε σχολικές μονάδες** που λειτουργούν σε **απομονωμένες** και **νησιωτικές** περιοχές καθώς και σε Ζώνες Εκπαιδευτικής Προτεραιότητας, χρηματοδοτική στήριξη για:

* ***Εμπλουτισμό του φορητού τεχνολογικού και εκπαιδευτικού εξοπλισμού***
* ***Αναβάθμιση και η επέκταση των εσωτερικών δικτύων των σχολικών μονάδων.***

## *Παρέμβαση 3:* «ΚΑΙΝΟΤΟΜΑ ΠΑΡΕΜΒΑΣΗ ΑΞΙΟΠΟΙΗΣΗΣ ΤΕΧΝΟΛΟΓΙΩΝ ΕΙΚΟΝΙΚΗΣ (VIRTUAL REALITY) ΚΑΙ ΕΠΑΥΞΗΜΕΝΗΣ ΠΡΑΓΜΑΤΙΚΟΤΗΤΑΣ (AUGMENTED REALITY)*[[1]](#footnote-1)* ΣΤΗΝ ΕΚΠΑΙΔΕΥΤΙΚΗ ΔΙΑΔΙΚΑΣΙΑ»

Η **Παρέμβαση 3 «ΚΑΙΝΟΤΟΜΑ ΠΑΡΕΜΒΑΣΗ ΑΞΙΟΠΟΙΗΣΗΣ ΤΕΧΝΟΛΟΓΙΩΝ ΕΙΚΟΝΙΚΗΣ (VIRTUAL REALITY) ΚΑΙ ΕΠΑΥΞΗΜΕΝΗΣ ΠΡΑΓΜΑΤΙΚΟΤΗΤΑΣ (AUGMENTED REALITY) ΣΤΗΝ ΕΚΠΑΙΔΕΥΤΙΚΗ ΔΙΑΔΙΚΑΣΙΑ»** υποστηρίζει τους κάτωθι Άξονες στρατηγικής (ΑΣ) του *Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:*

#### «Προώθηση καινοτομίας και βιώσιμη ανάπτυξη (ΑΣ 1.2)»

#### «Διά βίου ανάπτυξη των επαγγελματικών δεξιοτήτων των εκπαιδευτικών (ΑΣ 3.2)»

#### «Ανάπτυξη ψηφιακής κουλτούρας (ΑΣ 4.1)».

**Η εν λόγω παρέμβαση αφορά στη δημιουργία 100 εργαστηρίων μικτής Πραγματικότητας (Mixed Reality school labs).** Ειδικότερα, η δράση προβλέπεται στην «Ψηφιακή Βίβλο 2021-2025» και αφορά στη **δημιουργία 100 πιλοτικών εργαστηρίων *αξιοποίησης των τεχνολογιών της Εικονικής και Επαυξημένης Πραγματικότητας*** στην εκπαιδευτική διαδικασία, σε σχολεία πρωτοβάθμιας και δευτεροβάθμιας εκπαίδευσης με κατάλληλες συσκευές που θα υποστηρίζουν αποτελεσματικά τη διδακτική και μαθησιακή διαδικασία στο χώρο της Εκπαίδευσης.

Η εν λόγω δράση θα συμβάλει στη:

* **Βελτίωση της εκπαιδευτικής εμπειρίας** τόσο στη γενική παιδεία όσο και στην επαγγελματική εκπαίδευση
* **Δημιουργία εξειδικευμένου διδακτικού προσωπικού**
* **Προαγωγή της ανάπτυξης και βελτίωσης των ψηφιακών δεξιοτήτων**, μέσα σε ένα σύγχρονο περιβάλλον που στοχεύει στην ατομική βιωματική ανάπτυξη δεξιοτήτων και δημιουργικότητας
* **Διασύνδεση της εκπαίδευσης με την παραγωγή και την έρευνα.**

Ειδικότερα, **τα εργαστήρια AR/MR** προσφέρουν στην εκπαίδευση:

* Το εργαστήριο δύναται να υποστηρίζει διαφορετικά γνωστικά αντικείμενα
* Γρηγορότερη και πληρέστερη κατανόηση αφηρημένων εννοιών
* Κατανόηση δύσκολων εννοιών, χωρικών κατασκευών και λειτουργιών
* Σταδιακή εμβάθυνση στο αντικείμενο με παραμετροποίηση φυσικών δεδομένων και πραγματικά αποτελέσματα
* Μεγαλύτερη διατήρηση μνήμης
* Κίνητρο για περισσότερη συμμετοχή
* Ενισχυμένη συνεργατικότητα.

**Μαθήματα που μπορούν να ωφεληθούν** : • Γεωμετρία • Χημεία • Βιολογία • Φυσική • Γεωγραφία • Ιστορία • Τέχνη/Πολιτισμός • Κατασκευές • Μηχανολογία • Ηλεκτρολογία • Αρχιτεκτονική • Ιατρικά/Παραϊατρικά επαγγέλματα • Προσομοιωτές κ.ά.

**Επιλογή χωροθέτησης εργαστηρίων στις 13 Περιφέρειες:**

* Σε Πειραματικά και Πρότυπα Σχολεία
* Σε Ζώνες Εκπαιδευτικής Προτεραιότητας
* Ανάλογα με το μαθητικό δυναμικό της περιοχής
* Ανάλογα με τη δυνατότητα υποστήριξης επισκέψεων από άλλα σχολεία
* Ανάλογα με τη διαθεσιμότητα αιθουσών.

**Τι περιλαμβάνει ένα εργαστήριο**: • 20-25 συσκευές AR/MR • Γρήγορο ασύρματο δίκτυο • Εξυπηρετητή με τις κατάλληλες εφαρμογές • Εφαρμογές AR/MR • Σενάρια αξιοποίησης • Επιμόρφωση υπευθύνων εργαστηρίων • Επιμορφωτικό υλικό εκπαιδευτικών • Δημιουργία πρότυπου εργαστηρίου ανάπτυξης λογισμικών.

*Εκτιμώμενο κόστος ανά εργαστήριο*: **150.000€**

*Συνολικό κόστος 100 πιλοτικών εργαστηρίων*: **15.000.000 €.**

**Κατηγορία Παρέμβασης: ΚΤΗΡΙΑΚΕΣ ΥΠΟΔΟΜΕΣ**

## *Παρέμβαση 1: «*ΥΠΟΣΤΗΡΙΞΗ ΚΑΘΟΛΙΚΗΣ ΕΦΑΡΜΟΓΗΣ ΤΗΣ ΥΠΟΧΡΕΩΤΙΚΗΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ (4-6 ετών)»

Η **Παρέμβαση 1 «ΥΠΟΣΤΗΡΙΞΗ ΚΑΘΟΛΙΚΗΣ ΕΦΑΡΜΟΓΗΣ ΤΗΣ ΥΠΟΧΡΕΩΤΙΚΗΣ ΠΡΟΣΧΟΛΙΚΗΣ ΕΚΠΑΙΔΕΥΣΗΣ (4-6 ετών)»** υποστηρίζει τους κάτωθι Άξονες Στρατηγικής (ΑΣ) του *Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:*

#### «Γενίκευση προσχολικής εκπαίδευσης (ΑΣ 2.1)»

#### «Αναβάθμιση των υποδομών των σχολικών μονάδων (ΑΣ 5.2)».

Με την επέκταση της διετούς υποχρεωτικής προσχολικής εκπαίδευσης και την υλοποίηση υποστηρικτικών δράσεων κατά την Προγραμματική Περίοδο 2014-2020 διευρύνθηκε σημαντικά η συμμετοχή των παιδιών στις δομές της προσχολικής εκπαίδευσης. Κατά μέσο όρο στην ΕΕ η συμμετοχή στην προσχολική εκπαίδευση και φροντίδα (παιδιά άνω των 4 ετών) ανήλθε σε 94,8% το 2018, δηλαδή μόλις 0,2 εκατοστιαίες μονάδες κάτω από τον στόχο. Ωστόσο, στην Ελλάδα, η συμμετοχή στην προσχολική εκπαίδευση είναι χαμηλή. Το 75,2% των παιδιών ηλικίας 4-6 ετών φοιτούσαν στην προσχολική εκπαίδευση το 2018, ποσοστό σημαντικά χαμηλότερο από τον ευρωπαϊκό μέσο όρο της ΕΕ και από το σημείο αναφοράς 95% του πλαισίου EK2020.

Από το σχολικό έτος 2021-2022 έχει επιτευχθεί η καθολική συμμετοχή των παιδιών άνω των 4 ετών και στο πλαίσιο αυτό είναι σημαντικό να υποστηριχθούν οι προσπάθειες για την καθολική εφαρμογή της μέσω κατάλληλων κτιριακών εκπαιδευτικών δομών, καθώς αποτελεί μέτρο για την άμβλυνση των ανισοτήτων (ιδιαίτερα για προνήπια/νήπια προερχόμενα από ευάλωτες κοινωνικά ομάδες και χαμηλό κοινωνικοοικονομικό υπόβαθρο), ενώ ταυτόχρονα διευρύνονται οι εργασιακές δυνατότητες των γονέων παρέχοντας προοπτικές προσωπικής ανέλιξής τους.

**ΠΡΟΤΕΡΑΙΟΤΗΤΕΣ ΠΟΥ ΠΡΟΚΥΠΤΟΥΝ ΑΠΟ ΤΗ ΧΑΡΤΟΓΡΑΦΗΣΗ:**

Από τη χαρτογράφηση διαπιστώνεται **η χρήση προκατασκευασμένων σχολικών αιθουσών λόγω της διεύρυνσης της υποχρεωτικής προσχολικής εκπαίδευσης.**

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια και τη Δευτεροβάθμια Εκπαίδευση καθώς και τις **ανάγκες που προκύπτουν από τη χαρτογράφηση,** *π*ροτείνεται **να δοθεί έμφαση στην:**

* Αναβάθμιση κτιριακών υποδομών ή/και Ανέγερση κτηρίων για την προσχολική εκπαίδευση (νηπιαγωγεία).

## *Παρέμβαση 2*: «ΒΕΛΤΙΩΣΗ ΤΗΣ ΙΣΟΤΙΜΗΣ ΠΡΟΣΒΑΣΗΣ ΣΕ ΧΩΡΙΣ ΑΠΟΚΛΕΙΣΜΟΥΣ ΚΑΙ ΠΟΙΟΤΙΚΕΣ ΥΠΗΡΕΣΙΕΣ ΕΚΠΑΙΔΕΥΣΗΣ»

Η **Παρέμβαση 2 «ΒΕΛΤΙΩΣΗ ΤΗΣ ΙΣΟΤΙΜΗΣ ΠΡΟΣΒΑΣΗΣ ΣΕ ΧΩΡΙΣ ΑΠΟΚΛΕΙΣΜΟΥΣ ΚΑΙ ΠΟΙΟΤΙΚΕΣ ΥΠΗΡΕΣΙΕΣ ΕΚΠΑΙΔΕΥΣΗΣ»** υποστηρίζει τους κάτωθι Άξονες Στρατηγικής (ΑΣ) του Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:

#### «Συμπεριληπτική/ Ενταξιακή εκπαίδευση (ΑΣ 2.2)»

#### «Καταπολέμηση πρόωρης εγκατάλειψης του σχολείου και Ζώνες Εκπαιδευτικής Προτεραιότητας (ΑΣ 2.3)»

#### «Αναβάθμιση των υποδομών των σχολικών μονάδων (ΑΣ 5.2)».

Η προώθηση της ισότιμης πρόσβασης και ο μετασχηματισμός των ίσων ευκαιριών εκπαίδευσης σε ίσες δυνατότητες μάθησης και ανάπτυξης όλων των μαθητών, αδιακρίτως κοινωνικο-πολιτισμικής προέλευσης αποτελεί σημαντικό στρατηγικό στόχο για την πρωτοβάθμια και δευτεροβάθμια εκπαίδευση. Στο πλαίσιο αυτό ενισχύονται η προσχολική εκπαίδευση μέσω της γενίκευσης της δίχρονης προσχολικής εκπαίδευσης, με στόχο την πρώιμη άμβλυνση και αντιστάθμιση των κοινωνικο-πολιτισμικών ανισοτήτων, την ενίσχυση της συμπεριληπτικής εκπαίδευσης και την καταπολέμηση της πρόωρης εγκατάλειψης του σχολείου.

**ΠΡΟΤΕΡΑΙΟΤΗΤΕΣ ΠΟΥ ΠΡΟΚΥΠΤΟΥΝ ΑΠΟ ΤΗ ΧΑΡΤΟΓΡΑΦΗΣΗ:**

Έπειτα από τη χαρτογράφηση **διαπιστώθηκαν ελλείψεις σε σχολικές μονάδες για υποδομές προσβασιμότητας.**

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια και τη Δευτεροβάθμια Εκπαίδευση καθώς και τις **ανάγκες που προκύπτουν από τη χαρτογράφηση, προτείνεται να δοθεί έμφαση στην:**

* Ανάπτυξη προσβάσιμων υποδομών για μαθητές/τριες ΑμεΑ σε υφιστάμενες υποδομές
* Βελτίωση συνθηκών μάθησης εκπαιδευτικών δομών σε απομονωμένες ορεινές και νησιωτικές περιοχές.

## *Παρέμβαση 3:* «ΥΠΟΣΤΗΡΙΞΗ ΑΝΑΒΑΘΜΙΣΗΣ ΠΟΙΟΤΗΤΑΣ ΕΚΠΑΙΔΕΥΣΗΣ ΜΕΣΩ ΣΥΓΧΡΟΝΩΝ ΕΚΠΑΙΔΕΥΤΙΚΩΝ ΕΓΚΑΤΑΣΤΑΣΕΩΝ»

Η **Παρέμβαση 3: «ΥΠΟΣΤΗΡΙΞΗ ΑΝΑΒΑΘΜΙΣΗΣ ΠΟΙΟΤΗΤΑΣ ΕΚΠΑΙΔΕΥΣΗΣ ΜΕΣΩ ΣΥΓΧΡΟΝΩΝ ΕΚΠΑΙΔΕΥΤΙΚΩΝ ΕΓΚΑΤΑΣΤΑΣΕΩΝ»** υποστηρίζει τους κάτωθι Άξονες Στρατηγικής (ΑΣ) του *Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:*

#### «Ενίσχυση και ανάδειξη των ικανοτήτων, των δεξιοτήτων των μαθητών στα νέα προγράμματα σπουδών (ΑΣ 1.1)»

#### «Αναβάθμιση των υποδομών των σχολικών μονάδων (ΑΣ 5.2)».

**ΠΡΟΤΕΡΑΙΟΤΗΤΕΣ ΠΟΥ ΠΡΟΚΥΠΤΟΥΝ ΑΠΟ ΤΗ ΧΑΡΤΟΓΡΑΦΗΣΗ:**

Διαπιστώθηκε η ύπαρξη μισθωμένων κτηρίων ως εκπαιδευτικών εγκαταστάσεων, καθώς και σε ορισμένες περιπτώσεις αυξημένη παλαιότητα σχολικών μονάδων, οι προδιαγραφές των οποίων δεν ανταποκρίνονται στις σύγχρονες εκπαιδευτικές ανάγκες. Επιπρόσθετα, εμφανίζεται συμφόρηση μαθητικού πληθυσμού σε ορισμένες σχολικές μονάδες.

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια και τη Δευτεροβάθμια Εκπαίδευση καθώς και τις **ανάγκες που προκύπτουν από τη χαρτογράφηση, προτείνεται να δοθεί έμφαση σε:**

* Παλαιότητα/Αποφυγή Μισθωμένων Κτηρίων
* Αποσυμφόρηση μαθητικού πληθυσμού/ Βελτίωση συνθηκών μάθησης.

## *Παρέμβαση 4:* «ΠΡΟΣΑΡΜΟΓΗ ΚΤΗΡΙΑΚΩΝ ΥΠΟΔΟΜΩΝ ΣΕ ΣΥΓΧΡΟΝΕΣ ΠΑΙΔΑΓΩΓΙΚΕΣ ΜΕΘΟΔΟΥΣ ΛΑΜΒΑΝΟΝΤΑΣ ΥΠΟΨΗ ΤΗΝ ΕΞΕΛΙΞΗ ΤΩΝ ΔΗΜΟΓΡΑΦΙΚΩΝ ΔΕΔΟΜΕΝΩΝ ΜΑΘΗΤΙΚΟΥ ΠΛΗΘΥΣΜΟΥ»

Η **Παρέμβαση 4 «ΠΡΟΣΑΡΜΟΓΗ ΚΤΗΡΙΑΚΩΝ ΥΠΟΔΟΜΩΝ ΣΕ ΝΕΑ ΔΗΜΟΓΡΑΦΙΚΑ ΔΕΔΟΜΕΝΑ ΜΑΘΗΤΙΚΟΥ ΠΛΗΘΥΣΜΟΥ»** υποστηρίζει τον κάτωθι Άξονα Στρατηγικής (ΑΣ) του *Στρατηγικού Σχεδίου του ΥΠΑΙΘ για την Πρωτοβάθμια και τη Δευτεροβάθμια Εκπαίδευση:*

#### «Αναβάθμιση των υποδομών των σχολικών μονάδων (ΑΣ 5.2)».

Λαμβάνοντας υπόψη τις νέες παιδαγωγικές μεθόδους και τις δημογραφικές αλλαγές του μαθητικού πληθυσμού που αναμένονται στην επόμενη επταετία εκτιμάται ότι θα προκύψει ανάγκη αλλαγής χρήσης κτηρίων, όπως ενδεικτικά από Γυμνάσιο ή Δημοτικό σε Νηπιαγωγείο κ.ά., προσαρμοσμένα στην υποστήριξη των νέων παιδαγωγικών προσεγγίσεων.

Στο πλαίσιο της υποστήριξης του Eιδικού Στόχου *4ii: «****Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης****, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΕΤΠΑ, **σύμφωνα με τις προτεραιότητες της εκπαιδευτικής πολιτικής** για την Πρωτοβάθμια και τη Δευτεροβάθμια Εκπαίδευση καθώς και τις **ανάγκες που προκύπτουν από την εξέλιξη των δημοφραφικών δεδομένων του μαθητικού πληθυσμού, προτείνεται να δοθεί έμφαση σε:**

Αλλαγή χρήσης κτηρίου σύμφωνα με τις σύγχρονες παιδαγωγικές προσεγγίσεις καθώς και με την εξέλιξη των δεδομένων του μαθητικού πληθυσμού της κάθε Περιφέρειας.

## Δεδομένα - Εμπλεκόμενοι φορείς - Διαδικασίες για προτεραιότητες τεχνολογικού και εκπαιδευτικού εξοπλισμού καθώς και κτηριακών υποδομών στα ΠΕΠ (Ε.Σ 4.2 ΕΤΠΑ) Α/θμιας, Β/θμιας και Επαγγελματικής Εκπαίδευσης

**Α. Δεδομένα:**

**Α.1** **Στρατηγικοί στόχοι και προτεραιότητες του ΥΠΑΙΘ** για την Α/θμια, Β/θμια και Επαγγελματική Εκπαίδευση

**Α.2 Σύστημα Χαρτογράφησης Εξοπλισμών** της Α/θμιας, Β/θμιας και Επαγγελματικής Εκπαίδευσης

Πρόσφατη επικαιροποίηση καταγραφής (Φεβρουάριος 2022) υφιστάμενου εξοπλισμού ΤΠΕ μέσω της εφαρμογής «**Κτηματολόγιο υποδομών Τ.Π.Ε. των σχολείων**» ([http://inventory.sch.gr](http://inventory.sch.gr/)) σε συνέχεια της εγκύκλιου της Γενικής Γραμματείας Πρωτοβάθμιας, Δευτεροβάθμιας Εκπαίδευσης και Ειδικής Αγωγής (αριθ. πρωτ.: 2277/ΓΔ4 10/1/2022).

Ο εξοπλισμός διαχωρίζεται σε :

1. **Υπολογιστικό Εξοπλισμό**, όπως Laptop, Workstation (Desktop), Server, Tablet, Βιντεοπροβολείς, Οθόνες, Διαδραστικοί Πίνακες
2. **Δικτυακό Εξοπλισμό**, όπως router, switch και Access Point.
3. Περιφερειακό Εξοπλισμό, όπως Εκτυπωτής, Scanner
4. Λογισμικό.

**Α.3** **Σύστημα Χαρτογράφησης Κτηριακών Υποδομών** σχολικών μονάδων της Α/θμιας, Β/θμιας και Επαγγελματικής Εκπαίδευσης

Καταχώριση στοιχείων στο **πληροφοριακό σύστημα Myschool (**[**https://myschool.sch.gr/**](https://myschool.sch.gr/)**)** που αφορούν στην **κτηριακή υποδομή** των σχολικών μονάδων (πρόσφατη επικαιροποίηση λήξη σχολικού έτους 2020-2021)

Στοιχεία συγκροτήματος: όπως τα Κτήρια της Υποδομής και τα Συγκροτήματα στα οποία αυτά ανήκουν.

Στοιχεία Χώρου/Αίθουσας, όπως Αριθμός αιθουσών διδασκαλίας, Ονομασία Χώρου, Χωρητικότητα Μαθητών Μήκος, Πλάτος και Επιφάνεια και Όροφος, Χρήση της Αίθουσας (πχ. ως Εργαστήριο Πληροφορικής, Γραφείο Εκπαιδευτικών κλπ.).

Στοιχεία όπως: δεδομένα πλήθους εργαστηρίων πληροφορικής, παλαιότητα κτηρίων (έτος κατασκευής κτηρίων), μισθωμένα κτήρια, μέσα διευκόλυνσης φυσικής προσβασιμότητας ΑμεΑ (ράμπες και τουαλέτες ΑμεΑ ), προκατασκευασμένες αίθουσες, κ.ά.

**Α.4** **Σύστημα Ενιαίων Τεχνικών Προδιαγραφών** Εξοπλισμών και Κτηριακών Υποδομών σχολικών μονάδων της Α/θμιας, Β/θμιας και Επαγγελματικής Εκπαίδευσης

* Προκειμένου ο εξοπλισμός που θα εξασφαλιστεί να είναι κοινός και συμβατός μεταξύ των σχολικών μονάδων και να ανταποκρίνεται στις σύγχρονες εκπαιδευτικές ανάγκες, το ΥΠΑΙΘ **προέβη στη συγκρότηση Επιτροπών σύνταξης τεχνικών προδιαγραφώ**ν, οι οποίες έχουν ήδη συντάξει τις σχετικές προδιαγραφές για το ΕΣΠΑ 2014-2020 και τις επικαιροποιούν σε τακτά χρονικά διαστήματα (Υ.Α. με αρ. πρωτ.: Φ.478.6/104/66585/Α2/8-6-2021 με θέμα: «Τροποποίηση απόφασης συγκρότηση**ς επιτροπής σύνταξης τεχνικών προδιαγραφών για την προμήθεια εξοπλισμού Τ.Π.Ε. για τις ανάγκες των δομών Εκπαίδευσης**»(ΑΔΑ: ΨΘΠΗ46ΜΤΛΗ-3Γ4).
* Υποστήριξη στη σύνταξη **κτιριολογικών προγραμμάτων** Προσχολικής, Πρωτοβάθμιας και Δευτεροβάθμιας Εκπαίδευσης μέσω της Διεύθυνσης **Τεχνικών Υπηρεσιών του ΥΠΑΙΘ.**

### Β. Εμπλεκόμενοι φορείς

### Β.1 *Προτεραιότητες Τεχνολογικού και Εκπαιδευτικού Εξοπλισμού*.

* **Ειδική Υπηρεσία Διαχείρισης** του Περιφερειακού Επιχειρησιακού Προγράμματος.
* **Γενική Γραμματεία** Πρωτοβάθμιας, Δευτεροβάθμιας Εκπαίδευσης και Ειδικής Αγωγής του ΥΠΑΙΘ
* **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσηςτης κάθε Περιφέρειας

Σύμφωνα με την παρ. 3, του άρθρ. 5 του ν. 4823/2021 (ΦΕΚ 136/Α/3-8-2021):

*«Οι Περιφερειακές ∆ιευθύνσεις Πρωτοβάθμιας και ∆ευτεροβάθμιας Εκπαίδευσης υπάγονται στον Γενικό Γραμματέα Πρωτοβάθμιας, ∆ευτεροβάθμιας Εκπαίδευσης και Ειδικής Αγωγής του Υπουργείου Παιδείας και Θρησκευμάτων. Οι σχολικές μονάδες της πρωτοβάθμιας εκπαίδευσης υπάγονται υπάγονται στις ∆ιευθύνσεις Πρωτοβάθμιας Εκπαίδευσης των Περιφερειακών ∆ιευθύνσεων Πρωτοβάθμιας και ∆ευτεροβάθμιας Εκπαίδευσης, ενώ οι σχολικές μονάδες της ∆ευτεροβάθμιας εκπαίδευσης, τα Ε.Κ. και τα Ε.Κ.Φ.Ε. υπάγονται στις ∆ιευθύνσεις ∆ευτεροβάθμιας Εκπαίδευσης των Περιφερειακών ∆ιευθύνσεων Πρωτοβάθμιας και ∆ευτεροβάθμιας Εκπαίδευσης.»*

Ειδικότερα σύμφωνα με την παρ. 1 του άρθρ.49 του Π.Δ. 18/2018 (ΦΕΚ 31/Α/23-2-2018):

*«Επιχειρησιακός στόχος κάθε μίας από τις δεκατρείς (13) Περιφερειακές Διευθύνσεις Πρωτοβάθμιας και Δευτεροβάθμιας Εκπαίδευσης είναι ο* ***συντονισμός και η παρακολούθηση της εφαρμογής της πολιτικής για την πρωτοβάθμια και δευτεροβάθμια εκπαίδευση,*** *στην περιοχή αρμοδιότητάς της, και η* ***συμβολή στον σχεδιασμό και τη διαμόρφωση της εκπαιδευτικής πολιτικής σε περιφερειακό επίπεδο.****»*

* ***Επιτελική Δομή ΕΣΠΑ*** *– Τομέα Παιδείας*

**Β.2** *Προτεραιότητες* ***Κτηριακών Υποδομών***

* **Ειδική Υπηρεσία Διαχείρισης** του Περιφερειακού Επιχειρησιακού Προγράμματος.
* **Γενική Γραμματεία** Πρωτοβάθμιας, Δευτεροβάθμιας, Ειδικής Αγωγής και Εκπαίδευσης
* **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσηςτης κάθε Περιφέρειας.
* **Επιτελική Δομή ΕΣΠΑ** – Τομέα Παιδείας
* Διεύθυνση **Τεχνικών Υπηρεσιών** του **ΥΠΑΙΘ**

(σύνταξη κτιριολογικών προγραμμάτων Προσχολικής, Πρωτοβάθμιας και Δευτεροβάθμιας Εκπαίδευσης)

* **Δήμοι** που υπάγονται οι σχολικές μονάδες **και Τεχνικές Υπηρεσίες** Δήμων και Περιφέρειας.

**Γ. ΔΙΑΔΙΚΑΣΙΕΣ**

### *1ο Στάδιο: Σχεδιασμός Περιφερειακών Επιχειρησιακών Προγραμμάτων (ΠΕΠ)*

* Η **Γενική Γραμματεία** Πρωτοβάθμιας, Δευτεροβάθμιας, Ειδικής Αγωγής και Εκπαίδευσης του ΥΠΑΙΘ, έχοντας υπόψη το Στρατηγικό Σχέδιο για την Πρωτοβάθμια και Δευτεροβάθμια Εκπαίδευση σε εθνικό επίπεδο και τη χαρτογράφηση αναγκών σε περιφερειακό επίπεδο **προβαίνει στην ανάδειξη των προτεραιοτήτων** για τον Σχεδιασμό των Δράσεων ΕΤΠΑ των ΠΕΠ.

Οι Προτεραιότητες των παρεμβάσεων αποσκοπούν:

* στην υποστήριξη υλοποίησης **των στόχων** του «Νέου Αναβαθμισμένου Σχολείου»
* στην υποστήριξη της Εθνικής Ψηφιακής Στρατηγικής για τον **Ψηφιακό Μετασχηματισμό της Εκπαίδευσης**, και **τελικά**,
* στην υποστήριξη της **ισότιμης συμμετοχής όλων** στην εκπαιδευτική διαδικασία, ώστε η **Παιδεία να αποτελέσει πραγματικό καταλύτη κοινωνικής κινητικότητας**.
* Η **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσηςτης κάθε Περιφέρειας **εξειδικεύει** τις παραπάνω προτεραιότητες σε περιφερειακό επίπεδο, λαμβάνοντας υπόψη τα **ειδικά χαρακτηριστικά περιφερειακών αναγκών** κάθε Περιφέρειας, όπως προκύπτουν από τα συστήματα **Α.2** Σύστημα Χαρτογράφησης Εξοπλισμών και **Α.3** Σύστημα Χαρτογράφησης Κτηριακών Υποδομών.
* **Η Ειδική Υπηρεσία Διαχείρισης** του Περιφερειακού Επιχειρησιακού Προγράμματος σε **συνεργασία** με την **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσηςτης κάθε Περιφέρειας και την **υποστήριξη** της **Επιτελικής Δομής ΕΣΠΑ** – Τομέα Παιδείας **διαμορφώνει τον τελικό σχεδιασμό** του **Eιδικού Στόχου 4ii***: «Βελτίωση της ισότιμης πρόσβασης σε χωρίς αποκλεισμούς και ποιοτικές υπηρεσίες εκπαίδευσης, κατάρτισης και διά βίου μάθησης μέσω της ανάπτυξης προσβάσιμων υποδομών, μεταξύ άλλων με την ενίσχυση της ανθεκτικότητας της εξ αποστάσεως και της διαδικτυακής εκπαίδευσης και κατάρτισης»* του ΠΕΠ.

### *2ο Στάδιο: Ωρίμανση και Υλοποίηση των Δράσεων*

**Γ.1** *Προτεραιότητες* ***Τεχνολογικού και Εκπαιδευτικού Εξοπλισμού***

* **Η Ειδική Υπηρεσία Διαχείρισης** του ΠΕΠ σε **συνεργασία** με την **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσης και την **υποστήριξη** της **Επιτελικής Δομής ΕΣΠΑ** – Τομέα Παιδείας **προβαίνει στην ωρίμανση** των έργων κάθε Περιφέρειας, σύμφωνα με το εγκεκριμένο Επιχειρησιακό πρόγραμμα και τους διαθέσιμους πόρους και λαμβάνοντας υπόψη τη χαρτογράφηση των αναγκών.
* Κατά την ωρίμανση των έργων **εμπλέκεται** και ηαρμόδια **Επιτροπή Σύνταξης Προδιαγραφών.**
* Για την υλοποίηση των έργων Τεχνολογικού και Εκπαιδευτικού Εξοπλισμού ως δικαιούχοι δύναται να αναλάβουν:
  + **Επιτελική Δομή ΕΣΠΑ** – Τομέα Παιδείας
  + Διεύθυνση **Τεχνικών Υπηρεσιών** του **ΥΠΑΙΘ**
  + **Εποπτευόμενοι φορείς** του **ΥΠΑΙΘ.**

**Γ.2** *Προτεραιότητες* ***Κτηριακών Υποδομών***

* **Η Ειδική Υπηρεσία Διαχείρισης** του ΠΕΠ σε **συνεργασία** με την **Περιφερειακή Διεύθυνση** Πρωτοβάθμιας και ∆ευτεροβάθμιας Εκπαίδευσης και τους **Δήμους** της Περιφέρειας, καθώς και την **υποστήριξη** της **Επιτελικής Δομής ΕΣΠΑ** – Τομέα Παιδείας, **προβαίνει στην ωρίμανση** των έργων κάθε Περιφέρειας, σύμφωνα με το εγκεκριμένο Επιχειρησιακό πρόγραμμα και τους διαθέσιμους πόρους και λαμβάνοντας υπόψη τη χαρτογράφηση των αναγκών.
* Κατά την ωρίμανση των έργων **εμπλέκονται** η Διεύθυνση **Τεχνικών Υπηρεσιών του ΥΠΑΙΘ** καθώς και οι **Τεχνικές Υπηρεσίες Δήμων** και **Περιφέρειας**
* Για την υλοποίηση των έργων Κτηριακών Υποδομών ως δικαιούχοι δύναται να αναλάβουν ενδεικτικά:
  + **Τεχνικές Υπηρεσίες Δήμων** και **Περιφέρειας**
  + Κτιριακές Υποδομές Α.Ε (**ΚΤΥΠ Α.Ε.**)

|  |  |  |  |  |
| --- | --- | --- | --- | --- |
|  |  |  |  | **Ο Γενικός Γραμματέας**  **Α/θμιας, Β/θμιας Εκπαίδευσης**  **και Ειδικής Αγωγής** |
|  |  |  |  |  |
|  |  |  |  | **Αλέξανδρος Κόπτσης** |

**Εσωτερική Διανομή:**

Γραφείο Υπουργού Παιδείας και Θρησκευμάτων

Γραφείο Υφυπουργού Παιδείας και Θρησκευμάτων

Γραφείο Γενικού Γραμματέα Ανώτατης Εκπαίδευσης

Μονάδα Α’

**ΠΙΝΑΚΑΣ ΑΠΟΔΕΚΤΩΝ**

1. **Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ),** Υπόψη: Γεν. Δ/ντή Ι. Φίρμπα, Προϊσταμένης Μ. Κωστοπούλου, Ε. Ευθυμίου
2. **Ειδική Υπηρεσία Συντονισμού και Παρακολούθησης Δράσεων ΕΚΤ (ΕΥΣΕΚΤ)**, Υπόψη: Προϊσταμένου Δ. Τρουλάκη
3. **Ειδική Υπηρεσία Διαχείρισης ΠΕΠ Aνατολικής Μακεδονίας & Θράκης**

Ηροδότου 28 ΤΚ: 69 132 ΚΟΜΟΤΗΝΗ [vpitsinigkos@mou.gr](mailto:vpitsinigkos@mou.gr)

1. **Ειδική Υπηρεσία Διαχείρισης ΠΕΠ Κρήτης**

Δουκός Μποφώρ 7 Τ.Κ. 712 02 ΗΡΑΚΛΕΙΟ [mkassotaki@mou.gr](mailto:mkassotaki@mou.gr)

1. **Ειδική Υπηρεσία Διαχείρισης ΠΕΠ Νοτίου Αιγαίου**

Σάκη Καράγιωργα 22 ΤΚ: 84 100 ΕΡΜΟΥΠΟΛΗ ΣΥΡΟΣ [avoutsinos@mou.gr](mailto:avoutsinos@mou.gr)

1. **Ειδική Υπηρεσία Διαχείρισης ΠΕΠ Αττικής**

Λεωφ. Συγγρού 98-100 ΤΚ:117 41 ΑΘΗΝΑ [ddrosis@mou.gr](mailto:ddrosis@mou.gr)

1. **Ειδική Υπηρεσία Διαχείρισης ΠΕΠ Ιονίων Νήσων**

Εθν. Παλαιοκαστρίτσας, Αλυκές Ποταμού ΤΚ:491 00 ΚΕΡΚΥΡΑ [kaspiotis@mou.gr](mailto:kaspiotis@mou.gr)

1. **Ειδική Υπηρεσία Διαχείρισης ΠΕΠ Θεσσαλίας**

Πλατεία Ρήγα Φερραίου (Παπαναστασίου και Βελή) ΤΚ:41 222 ΛΑΡΙΣΑ [melpsara@mou.gr](mailto:melpsara@mou.gr)

1. **Ειδική Υπηρεσία Διαχείρισης ΠΕΠ Στερεάς Ελλάδας**

Υψηλάντου 12 ΤΚ: 351 00 ΛΑΜΙΑ [klemas@mou.gr](mailto:klemas@mou.gr)

1. **Ειδική Υπηρεσία Διαχείρισης ΠΕΠ Πελοποννήσου**

Τέρμα Ερυθρού Σταυρού ΤΚ: 22 100 ΤΡΙΠΟΛΗ [apsarakis@mou.gr](mailto:apsarakis@mou.gr)

1. **Ειδική Υπηρεσία Διαχείρισης ΠΕΠ Κεντρικής Μακεδονίας**

Λεωφ. Γεωργικής Σχολής 65 ΤΚ: 570 01 ΠΥΛΑΙΑ ΘΕΣΣΑΛΟΝΙΚΗΣ [loraiopoulou@mou.gr](mailto:loraiopoulou@mou.gr)

1. **Ειδική Υπηρεσία Διαχείρισης ΠΕΠ Βορείου Αιγαίου**

1ο χλμ. Μυτιλήνης-Λουτρών ΤΚ: 81 100 ΜΥΤΙΛΗΝΗ [plakotaris@mou.gr](mailto:plakotaris@mou.gr)

1. **Ειδική Υπηρεσία Διαχείρισης ΠΕΠ Ηπείρου**

Πλ. Πύρρου 1, Διοικητήριο ΤΚ:45 221 ΙΩΑΝΝΙΝΑ [evipapan@mou.gr](mailto:evipapan@mou.gr)

1. **Ειδική Υπηρεσία Διαχείρισης ΠΕΠ Δυτικής Ελλάδας**

Ν.Ε.Ο Πατρών-Αθηνών 28 ΤΚ: 26 441 ΠΑΤΡΑ [astathopoulou@mou.gr](mailto:astathopoulou@mou.gr)

1. **Ειδική Υπηρεσία Διαχείρισης ΠΕΠ Δυτικής Μακεδονίας**

ΖΕΠ Κοζάνης – ΤΚ 50100 [papagian@mou.gr](mailto:papagian@mou.gr)

**ΚΟΙΝΟΠΟΙΗΣΗ**

1. **Περιφερειακή Διεύθυνση Εκπαίδευσης Ανατολικής Μακεδονίας και Θράκης**

Τέρμα Σισμάνογλου ΤΚ: 691 00 ΚΟΜΟΤΗΝΗ [pdeamthr@sch.gr](mailto:pdeamthr@sch.gr)

1. **Περιφερειακή Διεύθυνση Εκπαίδευσης Κεντρικής Μακεδονίας**

Λεωφόρος Γεωργικής Σχολής 65, Κτίριο ZEDA ΤΚ: 570 01 ΘΕΣΣΑΛΟΝΙΚΗ, [kmakedpde@sch.gr](mailto:kmakedpde@sch.gr)

1. **Περιφερειακή Διεύθυνση Εκπαίδευσης Δυτικής Μακεδονίας**

Μακρυγιάννη 5 ΤΚ: 501 00 ΚΟΖΑΝΗ [mail@dmaked.pde.sch.gr](mailto:mail@dmaked.pde.sch.gr)

1. **Περιφερειακή Διεύθυνση Εκπαίδευσης Ηπείρου**

Ανεξαρτησίας 146, ΤΚ: 454 44 ΙΩΑΝΝΙΝΑ (Τ.Θ 1035) [mail@ipeir.pde.sch.gr](mailto:mail@ipeir.pde.sch.gr)

1. **Περιφερειακή Διεύθυνση Εκπαίδευσης Θεσσαλίας**

Μανδηλαρά 23 ΤΚ: 412 22 ΛΑΡΙΣΑ [mail@thess.pde.sch.gr](mailto:mail@thess.pde.sch.gr)

1. **Περιφερειακή Διεύθυνση Εκπαίδευσης Ιονίων Νήσων**

Αλυκές Ποταμού ΤΚ: 491 00 ΚΕΡΚΥΡΑ [mail@ionion.pde.sch.gr](mailto:mail@ionion.pde.sch.gr)

1. **Περιφερειακή Διεύθυνση Εκπαίδευσης Δυτικής Ελλάδας**

Ακτή Δυμαίων 25Α ΤΚ: 262 22 ΠΑΤΡΑ [pdede@sch.gr](mailto:pdede@sch.gr)

1. **Περιφερειακή Διεύθυνση Εκπαίδευσης Στερεάς Ελλάδος**

Αρκαδίου 8 ΤΚ: 351 00 ΛΑΜΙΑ [mail@stellad.pde.sch.gr](mailto:mail@stellad.pde.sch.gr)

1. **Περιφερειακή Διεύθυνση Εκπαίδευσης Αττικής**

Τσόχα 15-17 ΤΚ: 115 21 ΑΘΗΝΑ [mail@attik.pde.sch.gr](mailto:mail@attik.pde.sch.gr)

1. **Περιφερειακή Διεύθυνση Εκπαίδευσης Πελοποννήσου**

Τ. Σεχιώτη 38-40 ΤΚ: 221 000 ΤΡΙΠΟΛΗ [mail@pdepelop.gr](mailto:mail@pdepelop.gr) , [mail@pelop.pde.sch.gr](mailto:mail@pelop.pde.sch.gr)

1. **Περιφερειακή Διεύθυνση Εκπαίδευσης Βορείου Αιγαίου**

Ελ.Βενιζέλου 26 Μυτιλήνη ΤΚ: 811 00 , ΛΕΣΒΟΣ [mail@vaigaiou.pde.sch.gr](mailto:mail@vaigaiou.pde.sch.gr)

1. **Περιφερειακή Διεύθυνση Εκπαίδευσης Νοτίου Αιγαίου**

Ομήρου 15 & Εστίας 2, Ερμούπολη ΤΚ. 841 00 ΣΥΡΟΣ [mail@naigaiou.pde.sch.gr](mailto:mail@naigaiou.pde.sch.gr)

1. **Περιφερειακή Διεύθυνση Εκπαίδευσης Κρήτης**

Λ. Κνωσσού 6. ΤΚ: 713 06, ΗΡΑΚΛΕΙΟ [mail@kritis.pde.sch.gr](mailto:mail@kritis.pde.sch.gr)

1. *Εικονική πραγματικότητα (Virtual Reality-VR)*: Ο χρήστης μπαίνει στον εικονικό κόσμο. ● *Επαυξημένη πραγματικότητα (Augmented Reality- AR):* Ο χρήστης βλέπει τον πραγματικό κόσμο με επιπλέον ψηφιακά στοιχεία. ● *Μικτή πραγματικότητα (Mixed Reality-MR):* Ο πραγματικός κόσμος συνυπάρχει και αλληλοεπιδρά με τον ψηφιακό κόσμο [↑](#footnote-ref-1)